इराक में आत्मघाती हमले में दो की मृत्यु, 17 घायल  
इराकी राजधानी के उत्तर में एक पुलिस थाने पर किये गये आत्मघाती हमले में दो लोग मारे गए जबकि 17 लोग घायल हो गए।
इराकी राजधानी के उत्तर में एक पुलिस थाने पर किये गये आत्मघाती हमले में रविवार को दो लोग मारे गये जबकि 17 लोग घायल हो गए।  गृह मंत्रालय के एक अधिकारी ने बताया, तारिमियाह में एक आत्मघाती हमलावर विस्फोटकों की पेटी बांधकर पुलिस थाने में घुसा और उसने खुद को उड़ा लिया जिसमें दो लोग मारे गये और 17 घायल हो गए। घायलों में नौ पुलिसकर्मी शामिल हैं। बगदाद में बृहस्पतिवार को हुए तीन विभिन्न हमलों में कुल 24 लोग मारे गए थे।